শামসুজ্জামান খান: ধীরে ধীরে এমন একটা পর্যায় আসবে, তখন আর মাদরাসা দরকার হবে না। কিন্তু এই মুহূর্তে ওটা বলা যাবে না। মানুষকে এতটা ধর্মান্ধ করে দেয়া হয়েছে, এখনই ওটা হবে না। কিন্তু স্বাধীন বাংলাদেশের শিক্ষাব্যবস্থায় যে বৈপ্লবিক পরিবর্তন আসা দরকার ছিল সেটা আসেনি। বরং ধীরে ধীরে আরো বেশি ধর্মান্ধতা বেড়েছে। পাকিস্তান আমলেও যতটা অসাম্প্রদায়িক কথাবার্তা চলত, এখন সেটাও বন্ধ হয়ে গেছে। এই যে ‘মানুষ থুয়ে খোদা ভজো এই মন্ত্রণা কে দিয়েছে’ আমাদের ময়মনসিংহের লোককবির বলা। কিন্তু সেইটা এখন বলা কঠিন। লালনের একটা গান আছে। সেটা বলা খুব মুশকিল।